Llista i classifica les entitats de què parla aquest text:
Puigdemont vol deixar el problema enllestit i no vol que cap decisió personal faça ombra a la raó per la qual va acceptar de ser president avui fa un any
Aquests darrers dies s’acumulen dades positives en totes les enquestes que hom fa sobre la situació del procés cap a la independència o sobre aquestes hipotètiques eleccions que tantes ganes sembla que tenen de fer alguns. L’anàlisi de les dades del GESOP presenta un panorama del referèndum unilateral en què el sí guanyaria amb el 79% dels vots, amb una participació ja decidida del 64%. I les enquestes que fan pronòstics electorals diuen que l’independentisme podria baixar un poc en nombre d’escons, però que mantindria la majoria absoluta. I això és, simplement, excepcional. Essent fora de campanya electoral, al govern, que sempre desgasta, i sotmesos a tota mena de polèmiques pròpies i d’atacs polítics i mediàtics, continuar a cada enquesta al capdamunt, sense caure, és la constatació més evident que allò del suflé era una frase brillant propagandísticament, però sense cap fonament real. Com tantes.
Entre totes les dades que hem pogut estudiar aquests dies, l’única que em sembla un poc inquietant és que, malgrat tot això que vivim, una part del país encara no es creu que el Principat s’acabarà convertint de debò en una república independent. Una immensa majoria creu que ja no hi ha cap més remei que la independència, però una part significativa d’aquest gruix continua pensant que això no s’aconseguirà mai, que al final passarà alguna cosa que ho impedirà.
Puigdemont : polític, GESOP : empresa_privada, Principat : Entitat_Geopolítica, govern : govern